
ROMÂNIA
JUDETUL VRANCEA

CONSILIUL LOCAL

AL MUNICIPIULUI FOCSANI
 HOTĂRÂRE
      Pentru,   modificarea anexei nr. 2 la Hotărârea Consiliului Local al Municipiului  

                   Focşani  nr. 44/2012 privind aprobarea organigramei, statului de funcţii şi 

                   numărului de personal pentru Poliţia Locala a Municipiului Focşani, 

                   cu modificările şi completările ulterioare  

         Consiliul Local al Municipiului Focsani, judetul Vrancea, întrunit în şedinta ordinară;
            - analizând proiectul de hotărâre iniţiat de Primarul Municipiului Focşani, raportul  Direcţiei resurse umane si coordonare unitati subordonate înregistrat la nr. 64931/11.10.2016 prin care se propune modificarea anexei nr. 2 la Hotărârea Consiliului Local al Municipiului Focşani  nr. 44/2012 privind aprobarea organigramei, statului de funcţii şi numărului de personal pentru Poliţia Locala a Municipiului Focşani, cu modificările şi completările ulterioare şi avizul favorabil al Comisiei de buget şi administraţie publică;


- văzând adresa nr. 4795/06.10.2016 a Poliţiei Locale a Municipiului Focşani, raportul nr. 4641/04.10.2016 al directorului executiv al Poliţiei Locale a Municipiului Focşani, acordul scris înregistrat la nr. 4668/05.10.2016 al domnului Cristea Gheorghe şi  acordul scris înregistrat la nr. 4681/05.10.2016 al domnului Ciobotaru Sorin Ştefan;

-  în conformitate cu prevederile art. 87, alin. (2) lit. “d” şi art. 91 alin. (1) şi alin. (2) lit. “a” din   Legea nr. 188/1999 privind Statutul funcţionarilor publici, republicată în anul 2007, cu modificarile si completarile ulterioare,

- în temeiul prevederilor Legii – cadru nr. 284/2010 privind salarizarea unitară a personalului plătit din fondurile publice, cu modificările şi completările ulterioare şi Ordonanţei de Urgenţă a Guvernului  nr.57/2015, privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, cu modificările şi completările ulterioare şi Legii poliţiei locale nr. 155/2010, republicată,  cu  modificările şi completările ulterioare;


-  în baza art. 36 alin.(2)  lit. „a” şi  alin. (3) lit.”b” şi  în temeiul art. 45 alin. (1)  din Legea nr. 215/2001  privind  administraţia publica locala, republicată în anul 2007, cu modificările şi completarile ulterioare;  

HOTĂRĂŞTE:

Art. I. Modificarea anexei nr. 2 la Hotărârea Consiliului Local al Municipiului Focsani nr. 44/2012 privind aprobarea organigramei, statului de funcţii şi numărului de personal pentru Poliţia Locala a Municipiului Focşani, cu modificările şi completările ulterioare,  prin:

- trecerea unui post ocupat de poliţist local clasa I grad profesional superior de la Serviciul circulaţia pe drumurile publice la Serviciul ordine publică;

- trecerea unui post ocupat de poliţist local clasa I grad profesional asistent de la Serviciul ordine publică la Serviciul circulaţia pe drumurile publice; 

- transformarea unui post vacant de poliţist local clasa III grad profesional superior care figurează la Serviciul ordine publică, în post de poliţist local clasa I grad profesional asistent; 
- transformarea a două posturi vacante de poliţist local clasa I grad profesional superior care figurează la Serviciul ordine publică, în două posturi de poliţist local clasa I grad profesional asistent.

Numărul total de posturi din cadrul Serviciului ordine publică, Serviciului circulaţia pe drumurile publice şi la nivelul Poliţiei Locale a Municipiului Focşani rămâne neschimbat.
          Art. II.  Prezenta   hotărâre   va    fi  comunicată  de  către  Serviciul  administraţie publică locală, agricultură, cadastru, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură, cadastru, Direcţia resurse umane şi coordonare unităţi subordonate, Direcţia economică şi Poliţia Locală a Municipiului Focşani.

         PREŞEDINTE DE ŞEDINŢĂ,

                      Radu  Niţu       
                                                                                             Contrasemnează,

                                                                                 SECRETARUL MUNICIPIULUI 

                                                                                                  FOCŞANI

                                                                                          Corhană Eduard Marian

Municipiul Focsani, 27 octombrie  2016

